Aab Ishockey møder i morgen AL-ligaens førsteplads fra Rødovre. AaB, der i øjeblikket har tredjepladsen i ligaen, har indtil videre i sæsonen vundet to knebne sejre over sjællænderne. Først 6-5 på hjemmebane, dernæst 3-2 i Rødovre. Christian Lie ser frem til morgendagens kamp: - Der er ingen tvivl om, at det bliver en svær opgave, men jeg tror også, der venter tilskuerne en god kamp. Det bliver sikkert tæt endnu engang, men vi plejer at spille godt mod Rødovre, og vi har et godt tag på dem i den her sæson, vurderer Christian Lie på aabsport.dk. Der er stadig få billetter til kampen i Gigantium Isarena.

Referat:
Christian Lie forventer en tæt og underholdende kamp mod Rødovre i morgen.